L 45/886
EL
Επίσημη Εφημερίδα της Ευρωπαϊκής Ένωσης
24.2.2022
ΕΠΙΤΡΟΠΗ ΤΙΤΛΟΣ 12 — ΑΣΦΆΛΕΙΑ
ΚΕΦΑΛΑΙΟ 12 20 — ΔΟΚΙΜΑΣΤΙΚΑ ΣΧΕΔΙΑ, ΠΡΟΠΑΡΑΣΚΕΥΑΣΤΙΚΕΣ ΕΝΕΡΓΕΙΕΣ, ΠΡΟΝΟΜΙΑ ΚΑΙ ΑΛΛΕΣ ΕΝΕΡΓΕΙΕΣ (συνέχεια)
12 20 04
(συνέχεια)
12 20 04 02
(συνέχεια) Παρατηρήσεις Η πίστωση αυτή προορίζεται να καλύψει: — δαπάνες της Επιτροπής σχετικές με τη συλλογή και την επεξεργασία των κάθε είδους πληροφοριών που είναι αναγκαίες για την ανάλυση, τον ορισμό, την προαγωγή, την παρακολούθηση, την αξιολόγηση και την εφαρμογή της κοινής πολιτικής για την πυρηνική ασφάλεια και την προστασία, και σχετικές με τους κανόνες και τα μέτρα στο πεδίο της ακτινοπροστασίας, — δαπάνες για μέτρα και δράσεις που αφορούν την παρακολούθηση των επιπτώσεων της ιοντίζουσας ακτινοβολίας και την προστασία από αυτές και αποβλέπουν να εξασφαλισθεί προστασία της υγείας του πληθυσμού και προστασία του περιβάλλοντος από τους κινδύνους της ακτινοβολίας και τις ραδιενεργές ουσίες· οι δράσεις αυτές σχετίζονται με ειδικά καθήκοντα που προβλέπονται στη Συνθήκη Ευρατόμ, — δαπάνες σχετικές με την επαλήθευση της λειτουργίας και της αποδοτικότητας συστημάτων για την παρακολούθηση των επιπέδων ραδιενέργειας στον αέρα, στα ύδατα και στο έδαφος, καθώς και την διασφάλιση της συμμόρφωσης με τα βασικά πρότυπα στα κράτη μέλη (άρθρο 35 της Συνθήκης Ευρατόμ)· οι εν λόγω δαπάνες περιλαμβάνουν, πέραν των αποζημιώσεων και των εξόδων μεταφοράς (αποστολών) των επιθεωρητών, δαπάνες επιμόρφωσης των επιθεωρητών, προπαρασκευαστικών συνεδριάσεων και αγοράς εξοπλισμού που είναι αναγκαίος για τις επιθεωρήσεις, — δαπάνες που συνδέονται με την υλοποίηση των υποχρεώσεων που επιβάλλονται στην Επιτροπή βάσει του σημείου 31 των συμπερασμάτων του Ευρωπαϊκού Συμβουλίου της 24ης και 25ης Μαρτίου 2011.
Η πίστωση αυτή μπορεί επίσης να καλύψει δαπάνες ενημέρωσης και δημοσιεύσεων, οι οποίες συνδέονται άμεσα με την υλοποίηση των στόχων που υπάγονται στην θέση αυτή.
Νομική βάση Καθήκον που απορρέει από συγκεκριμένες αρμοδιότητες που έχουν ανατεθεί απευθείας στην Επιτροπή από τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, όπως προβλέπεται στο κεφάλαιο 3 του τίτλου ΙΙ και στο άρθρο 174.
Συνθήκη για την ίδρυση της Ευρωπαϊκής Κοινότητας Ατομικής Ενέργειας, ιδίως το άρθρο 31 (συλλογή πληροφοριών και προετοιμασία νέας νομοθεσίας που συμπληρώνει τα βασικά πρότυπα ασφαλείας), το άρθρο 33 (εφαρμογή οδηγιών, ιδίως στον ιατρικό τομέα (πεδίο Γ)), και άρθρο 35 παράγραφος 2 (έλεγχος της παρακολούθησης της ραδιενέργειας του περιβάλλοντος).
Απόφαση 87/600/Ευρατόμ του Συμβουλίου, της 14ης Δεκεμβρίου 1987, για τις κοινοτικές ρυθμίσεις σχετικά με την έγκαιρη ανταλλαγή πληροφοριών σε περίπτωση εκτάκτου κινδύνου από ακτινοβολίες (ΕΕ L 371 της 30.12.1987, σ. 76).
Οδηγία 2009/71/Ευρατόμ του Συμβουλίου, της 25ης Ιουνίου 2009, περί θεσπίσεως κοινοτικού πλαισίου για την πυρηνική ασφάλεια πυρηνικών εγκαταστάσεων (ΕΕ L 172 της 2.7.2009, σ. 18).
Οδηγία 2011/70/Ευρατόμ του Συμβουλίου, της 19ης Ιουλίου 2011, η οποία θεσπίζει κοινοτικό πλαίσιο για την υπεύθυνη και ασφαλή διαχείριση αναλωμένων καυσίμων και ραδιενεργών αποβλήτων (ΕΕ L 199 της 2.8.2011, σ. 48).
Οδηγία 2013/51/Ευρατόμ του Συμβουλίου, της 22ας Οκτωβρίου 2013, περί θεσπίσεως απαιτήσεων προστασίας της υγείας του πληθυσμού από ραδιενεργές ουσίες που περιέχονται στο νερό ανθρώπινης κατανάλωσης (ΕΕ L 296 της 7.11.2013, σ.
12).